25. Správa o klamlivých adresárových spoločnostiach (

Christopher Beazley
Vážený pán predsedajúci, kým je pani podpredsedníčka Komisie na svojom mieste, mohol by som jej predložiť žiadosť ako komisárke zodpovednej za komunikáciu? Pred mesiacom prijala medziskupina Európskeho parlamentu uznesenie o samite EÚ - Rusko, ktorý je pre tento Parlament veľmi dôležitý. Stále sme nedostali žiadne potvrdenie, alebo aspoň odpoveď. Nemohla by sa na to opýtať svojich kolegov v Komisii? Pre tento Parlament je to veľmi dôležitá vec.
Margot Wallström
podpredsedníčka Komisie. - Vážený pán predsedajúci, budem sa tým, samozrejme, zaoberať. Zabezpečím, aby ste odpoveď dostali čo najskôr.
